La Bibia piemontèisa/Testament Vej/Cronache/2Cronache4


4

Ij furniment dël Templi 

Salomon a l’ha ‘dcò fàit fabriché n’autar ëd bronz largh e lungh vint cùbit e àut des. Peui a l’ha fàit funde ‘l Bassin Gròss (o Mar) ëd Bronz, ch’a mzurava des cùbit d'un canton a l'àutr: a l'era n'anel complet e a fongàva sinch cùbit. Na forma 'd coron-a, longa tranta cùbit, a fassava an broa tuta soa sirconferensa. Sota l'orlo tut d'antorn, a l’era ‘nsërcià da bestie da la smijansa'd beu, des për cùbit, an doe file e fondù ansema al bassin.

La vasca as pogiava dzora 'd dódes beu: tre a vardavo anvers tramontan-a, tre a ponent, tre a mesdì e tre vers orient. Ël gran bassin as pogiava ansima e soe part darera a l'ero voltà anvers l'intern. A l'era spèss na branca e an brova a l'avìa la midema forma dël bòrd ëd na copa, parèj 'd na fior ëd liri. A podìa conten-e tremila mzure.

A l'ha 'dcò fàit fé des bassin e a l'ha butane sinch a drita e sinch a gàucia, për lavé lòn ch'a sarìa stàit sacrificà e che ventava purifiché, ma ij sacerdòt as lavavo drinta 'l Mar ëd bronz. A l'ha fàit fé ‘dcò des candlé d'òr, conform la forma prescrivùa, e a l'ha butaje ant ël Templi, sinch a drita e sinch a snistra; a l'ha ëdcò fàit fé des tàule che a l'ha 'dcò butàie ant ël Templi, sinch a drita e sinch a mancin-a, ansema a sent cope d'òr.

A l'é fasse fé la cort dij sacerdòt, la cort gròssa e le pòrte dla midema cort, ch'a l'ha arvëstì 'd bronz. Ël bassin a l'ha butalo da la banda drita, a sud-est.

Curam a l'ha fàit le caudere, le palëtte e j'aspérges. Chiel a l'ha finì sò travaj ant ël Templi 'd rè Salomon: le doe colòne, ij doi balon dij capitej dzora dle colòne, doe grije për cheurvie ansima ai capitej e dzora dle colòne, quatzent pomgranà për le doe grije, doi file 'd pomgranà për minca grija e për cheurve ij doi balon dij capitèj dëdzora dle colòne, ij des ampeduss e le des àmole an sle basi, ël bornel, ùnich e ij dódes beu 1 che a-i jë stan sota, caudere, palëtte, forcheton e tùit j'utiss che Curam-Abi a l'avìa fàit an bronz soasì për ël Templi 'd rè Salomon. Ël rè a l'ha faje fonde ant la valada dël Giordan, ant la fonderìa, an tra Sucòt e Zereda. Tùit sti asi Salomon a l'ha faje fé an gròssa quantità, da nen podèj conté 'l pèis dël bronz.

Salomon a l'ha fàit tùit oget për ël Templi: l'autar d'òr e le tàule, andova che as butavo ij pan da smon-e, ij candlé e le làmpie d'òr d'anvischesse, com a l'era stàit prëscrivù, an facia a la cela, le fior, làmpie e jë stopalum d'òr, dël pì fin, 4:22 ij cotej, j'aspèrges, le cope e ij brasé d'òr fin. Për lòn ch'a rësguarda le pòrte dël Templi, ij batent d'andrinta vers ël Sant dij sant e ij batent ëd la navà dël Templi a l'ero d'òr.

Nòte 

Bibia
Testament Vej
Cronache